OpenLLM-France/wikimedia huggingface dataset:
# Clot de la Baga

El Clot de la Baga és un torrent afluent per l'esquerra de la Riera de l'Hospital, al Berguedà.

## Municipis per on passa

El Clot de la Baga transcorre íntegrament pel terme municipal de l'Espunyola.

## Xarxa hidrogràfica

La xarxa hidrogràfica del Clot de la Baga està integrada únicament pel mateix torrent, ja que no té cap afluent.

## Referències

* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Taïxet

Taïxet (rus: Тайшет, Taixet, AFI:) és una ciutat de l'óblast d'Irkutsk, a Rússia. Es troba al sud de Sibèria, a 12 km a l'est de Biriussinsk, a 309 km a l'est de Krasnoiarsk, a 570 km al nord-oest d'Irkutsk i a 3.640 km a l'est de Moscou.
Té una important estació del ferrocarril Transsiberià i és el punt d'inici de la línia ferroviària Baikal-Amur.

## Història

Taïxet fou fundada el 1897 com un punt de subministraments i estació ferroviària del Transsiberià al kilòmetre 4.515, uns 680 km al nord-oest d'Irkutsk i uns 400 km a l'est de Krasnoiarsk. El 1904 s'hi construí un dipòsit per al ferrocarril. La vila rebé l'estatus de ciutat el 1938.
Durant el període entre la dècada de 1930 i 1950, Taïxet era el centre administratiu dels camps de gulag Osserlag i Angarstroi. La construcció de la primera secció del ferrocarril Baikal-Amur s'inicià el 1937. Juntament amb els presoners japonesos de l'exèrcit de Kwantung, els alemanys formaven el gruix del contingent de treballadors.

## Referències

* ↑ Topònim segons el «Nomenclàtor mundial». Institut d'Estudis Catalans. [Consulta: 20 març 2024].

## Enllaços externs

* (rus) Informació sobre Taïxet
* (rus) Mapes topogràfics
# Charles Goodyear

Charles Goodyear (Haven, Connecticut, 29 de desembre de 1800 - Nova York, 1 de juliol de 1860), fou un inventor estatunidenc sense formació acadèmica que descobrí la vulcanització del cautxú per accident. El 1821, s'associà amb el seu pare en un negoci de maquinàries que fracassà. Degut a la seva situació econòmica precària, hagué de vendre el seu descobriment a una companyia lliderada per Frank Seiberling, qui, tenint gran capital i veient el potencial d'aquest descobriment, fundà la companyia Goodyear.
El 1839, Charles Goodyear -productor d'articles derivats del cautxú- havia desenvolupat el condó de doma i el diafragma intrauterí, sistemes d'eficàcia comprovada. Però el primer, d'ús masculí, i el segon, vinculat a una intervenció mèdica no sempre acceptada ni assequible, no proporcionà un mètode anticonceptiu apte per a tota la població femenina.

## Referències

* ↑ Asimov, Isaac. «Goodyear, Charles». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 279. ISBN 8429270043.
* ↑ Brotons, Ròmul. El triomf de la imaginació, 60 invents que han canviat el món (o gairebé). Barcelona: Albertí Editor, 2010, p. 118. ISBN 978-84-7246088-1 [Consulta: 15 maig 2013]. Arxivat 2014-10-06 a Wayback Machine.
# Gold

Gold és una pel·lícula de thriller de supervivència australiana del 2022 dirigida per Anthony Hayes. És protagonitzada per Zac Efron, Susie Porter i el mateix Hayes. La pel·lícula va rebre una estrena limitada als cinemes el 13 de gener de 2022, abans de debutar al servei de reproducció en línia Stan el 26 de gener de 2022. Va rebre comentaris positius de la crítica. S'ha doblat i subtitulat al català amb la distribució de Youplanet Pictures.

## Sinopsi

Dos homes troben una mina d'or, la més gran mai trobada, mentre viatgen pel desert australià. Sucumbeixen a la cobdícia de ser milionaris i, ràpidament, tramen un pla per a protegir, excavar i extreure tot l'or possible abans que el clima i els perills posin fi a les seves vides.

## Repartiment

* Zac Efron com a Virgil
* Anthony Hayes com a Keith
* Susie Porter com l'estranya i la germana de l'estranya
* Andreas Sobik com a encarregat d'avançada

## Referències

* 1 2 Gold a la Base de dades de cinema en català
* ↑ Buckmaster, Luke «Gold review – Zac Efron fries in a tough and tense outback thriller». The Guardian, 13-01-2022.
* ↑ «Sandstorms, a broken bone: The extreme lengths Zac Efron went to for new film», 24-01-2022.
* ↑ Ritman, Alex. «Zac Efron to Star in Australian Survival Thriller 'Gold'», 05-11-2020. [Consulta: 7 juny 2021].
* ↑ «Anthony Hayes strikes Gold with Zac Efron and Susie Porter», 06-11-2020. [Consulta: 7 juny 2021].
* ↑ «New original film Gold starring Zac Efron premieres today on Stan» (en anglès australià). TV Blackbox, 25-01-2022. [Consulta: 13 febrer 2022].
* ↑ «Gold». Goita què fan, ara!. [Consulta: 16 juliol 2022].
* ↑ «Gold». FilminCAT. [Consulta: 16 juliol 2022].

## Enllaços externs

* Gold - Lloc web oficial (anglès)
# Monarca de Lesson

El monarca de Lesson (Mayrornis lessoni) és una espècie d'ocell de la família dels monàrquids. És endèmica de Fiji. El seu hàbitat natural són els boscos de plana humits tropicals o subtropicals.

## Referències

* ↑ «Monarca de Lesson». Cercaterm. TERMCAT, Centre de Terminologia. Rev. 10/05/2023(català)
* ↑ «Mayrornis lessoni: BirdLife International» (en anglès). The IUCN Red List of Threatened Species 2016. IUCN, 01-10-2016. DOI: 10.2305/iucn.uk.2016-3.rlts.t22707204a94110864.en. retr.
* ↑ «IOC World Bird List 6.4» (en anglès americà). DOI: 10.14344/ioc.ml.6.4. [Consulta: 17 setembre 2023].
# Clot de la Bruixa

El Clot de la Bruixa és un paratge del terme municipal de Tremp, a l'antic terme ribagorçà d'Espluga de Serra, al Pallars Jussà.
Està situat al nord-est del poble d'Espluga de Serra, al vessant meridional del Turó de la Guàrdia. És al nord de la capçalera del barranc de Miralles i al sud-oest de la Collada de la Pedra Ficada. És al nord-oest de lo Caragol, al nord-est de los Artics i al nord de Comalofar.

## Enllaços externs

* Institut Cartogràfic de Catalunya
# Collet de la Feu

El Collet de la Feu és una collada al municipi de Sant Quirze Safaja, de la comarca del Moianès.
Està situat a 828,4 metres d'altitud, al nord de l'antic poble de Bertí, a la meitat del Serrat del Soler. És a prop i al sud-est del lloc on hi hagué la masia de la Feu. Hi passa el Camí de Bellavista Nova. A llevant seu es troba el Pla de Bernils.

## Enllaços externs

* El Collet de la Feu en el seu entorn, a l'Institut Cartogràfic de Catalunya
# Abd-al-Fattah

Abd-al-Fattah és el nom dels següents personatges:
Abd-al-Fattah forma part del nom de molts personatges:
* Abd al-Fattah Fumani, historiador persa
* Abdul Fattah Ismail, polític iemenita
* Ibrahim Abd al-Fattah Touqan, poeta palestí

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Abd-al-Fattah, tot i que no en fos el nom principal
# Monarca de Makira

El monarca de Makira (Myiagra cervinicauda) és un ocell de la família dels monàrquids (Monarchidae).

## Hàbitat i distribució

Habita boscos, clars i vegetació secundària de les terres baixes de l'illa de Makira, a les illes Salomó meridionals.

## Referències

* ↑ «Monarca de Makira». Cercaterm. TERMCAT, Centre de Terminologia. Rev. 10/05/2023(català)
# Teixidor republicà de Cabanis

El teixidor republicà de Cabanis (Pseudonigrita cabanisi) és un ocell de la família dels ploceids (Ploceidae).

## Hàbitat i distribució

Habita sabanes àrides espinoses del centre i sud d'Etiòpia i sud-oest de Somàlia, cap al sud, a través de l'est de Kenya fins al nord-est de Tanzània.

## Referències

* ↑ «Teixidor republicà de Cabanis». Cercaterm. TERMCAT, Centre de Terminologia. Rev. 20/02/2022(català)
# Superior (Montana)

Superior és una població dels Estats Units a l'estat de Montana. Segons el cens del 2000 tenia 893 habitants.

## Demografia

Segons el cens del 2000, Superior tenia 893 habitants, 358 habitatges, i 218 famílies. La densitat de població era de 319,2 habitants per km².
Dels 358 habitatges en un 29,1% hi vivien nens de menys de 18 anys, en un 47,8% hi vivien parelles casades, en un 9,2% dones solteres, i en un 39,1% no eren unitats familiars. En el 33,8% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,93.
Per edats la població es repartia de la següent manera: un 25,3% tenia menys de 18 anys, un 6,9% entre 18 i 24, un 26,2% entre 25 i 44, un 24% de 45 a 60 i un 17,6% 65 anys o més.
L'edat mediana era de 40 anys. Per cada 100 dones de 18 o més anys hi havia 99,1 homes.
La renda mediana per habitatge era de 25.333$ i la renda mediana per família de 31.650$. Els homes tenien una renda mediana de 24.688$ mentre que les dones 18.750$. La renda per capita de la població era de 14.154$. Aproximadament el 10,4% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Superior». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Superior». American Fact Finder. Oficina del Cens dels Estats Units, 12-01-2010.
Viccionari
# Colquicàcies

Les colquicàcies (Colchicaceae) són una família de plantes angiospermes de l'ordre de les lilials dins del clade de les monocotiledònies.

## Taxonomia
### Gèneres

Dins d'aquesta família es reconeixen els 15 gèneres següents:
* Baeometra Salisb. ex Endl.
* Burchardia R.Br.
* Camptorrhiza Hutch.
* Colchicum L.
* Disporum Salisb.
* Gloriosa L.
* Hexacyrtis Dinter
* Iphigenia Kunth
* Kuntheria Conran & Clifford
* Ornithoglossum Salisb.
* Sandersonia Hook.
* Schelhammera R.Br.
* Tripladenia D.Don
* Uvularia L.
* Wurmbea Thunb.

## Referències

* ↑ Byng et alii., 2016, p. 15.
* ↑ Byng et alii., 2016, p. 3.
* ↑ «Colchicaceae» (en anglès). Plants of the World Online. Royal Botanic Gardens. Kew. [Consulta: 20 abril 2023].

## Bibliografia

* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 01-05-2016. DOI: 10.1111/boj.12385.

## Enllaços externs

* Colchicaceae Arxivat 2021-04-19 a Wayback Machine., Uvulariaceae Arxivat 2007-01-03 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 9 March 2006. http://delta-intkey.com Arxivat 2007-01-03 a Wayback Machine..
* links at CSDL, Texas Arxivat 2008-10-12 a Wayback Machine.
# Govern d'Addis Abeba

El govern, districte o província d'Addis Abeba fou una divisió de l'Àfrica Oriental Italiana creada el 1936 i que va existir fins al darrer dia del 1938. L'Àfrica Oriental Italiana es va formar el 15 de gener de 1935 per la unió de les colònies d'Eritrea i Somàlia Italiana. El 3 d'octubre de 1935 els italians van envair Abissínia (Etiòpia) que fou formalment annexionada per Itàlia el 9 de maig de 1936 quedant incorporada a l'Àfrica Oriental Italiana; l'1 de juny següent es va establir una nova divisió interna per la qual es van crear sis districtes o províncies: Eritrea (a la que es va agregar la regió etiòpica de la Província de Tigre), Somàlia Italiana (a la que es va agregar la regió etiòpica de l'Ogaden), Galla-Sidama (país dels oromos i sud d'Etiòpia), Harar (nord-est d'Etiòpia), Amhara (nord-oest) i Addis Abeba (centre). Giuseppe Bottai (1895 - 1959) que havia estat nomenat governador d'Addis Abeba el 5 de maig de 1936, fou ratificat com a primer governador d'aquest govern. Administrativament es va dividir en les residències d'Olettà i d'Addis Alem i les vice-residències d'Acachi, Ada i Moggio. L'11 de novembre de 1938 es va decidir la seva supressió que es va fer efectiva el 31 de desembre de 1938. El districte de Galla-Sidama i el districte Amhara van perdre una part del seu territori que l'1 de gener de 1939 fou agregat al districte d'Addis Abeba per formar el nou districte de Scioa (Xoa/Shoa). El 5 d'abril de 1941 Addis Abeba fou ocupada pel britànics

## Governadors

* Giuseppe Bottai (1895 - 1959) 5 de maig de 1936 - 27 de maig de 1936
* Alfredo Siniscalchi (1885 - 1964) 1 de juny de 1936 - 23 de setembre de 1938
* Francesco Camero Medici (1896 - 1946) 23 de setembre de 1938 - 31 de desembre de 1938

## Bibliografia

* Worldstatesmen
* Annuario Generale 1940, Consociazione Turistica Italiana, Milà, 1940
# Abd-al-Ghaní

Abd-al-Ghaní és el nom dels següents personatges:
Abd-al-Ghaní forma part del nom de molts personatges:
* Abd al-Ghani al-Maqdisi, ulema sunnita
* Abd al-Ghani ben Ismail al-Nabulusi, teòleg, poeta i escriptor sirià
* Abdel Ghani el-Gamasy, militar egipci
* Abdul Aziz Abdul Ghani, polític iemenita
* Abdul Ghani Lone, advocat i polític indi
* Abdul Ghani Othman, polític malai
* Abdul Ghani Rahman, futbolista malai
* Gaith Abdul-Ghani, futbolista iraquià
* Haji Abdul Ghani Khoso, cap tribal
* Imad Abdel Ghani Sabouni, polític sirià
* Khan Abdul Ghani Khan, poeta paixtu
* Khwaja Abdul Ghani, polític de Dhaka
* Safwan Abdul-Ghani, futbolista iraquià

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Abd-al-Ghaní, tot i que no en fos el nom principal
# Alfasil·labari

Els alfasil·labaris o alfabets sil·làbics, també anomenats abugides, són sistemes d'escriptura que tenen caràcters vocàlics i consonàntics. A diferència dels alfabets del tipus abjad, les consonants duen una vocal inherent, generalment 'a'. Per canviar aquesta combinació, es recorre als signes diacrítics, que denoten canvi de vocal o absència d'aquesta. Diferència per la qual es distingeix també del sil·labari, per oferir major combinatòria de fonemes.
El terme abugida va ser encunyat per Peter T. Daniels. Deriva dels quatre primers caràcters d'un ordre de l'escriptura etiòpica usada en alguns contextos (aquest ordre sembla correspondre a l'ordre ancestral dels caràcters semítics).
El major grup d'alfabets sil·làbics és el de la família bramínica, que inclou gairebé totes les escriptures usades a l'Índia i sud-est de l'Àsia. També podem comptar, entre els sistemes alfasil·làbics, el sil·labari cree o l'escriptura etiòpica.

## Vegeu també

* Llista d'alfabets abugides dins Llista de sistemes d'escriptura

## Enllaços externs

* Syllabic alphabets - Omniglot's Llista d'alfasil·labaris.
# Monarca de les Salomó

El monarca de les Salomó (Myiagra ferrocyanea) és un ocell de la família dels monàrquids (Monarchidae).

## Hàbitat i distribució

Habita boscos, clars i vegetació secundària de les illes Salomó, a excepció de Makira i Rennel.

## Referències

* ↑ «Monarca de les Salomó». Cercaterm. TERMCAT, Centre de Terminologia. Rev. 10/05/2023(català)
# Teixidor pardalenc dorsicastany

El teixidor pardalenc dorsicastany (Plocepasser rufoscapulatus) és un ocell de la família dels ploceids (Ploceidae).

## Hàbitat i distribució

Habita el bosc miombo del sud-est i centre d'Angola, sud-est de la República Democràtica del Congo, Zàmbia i oest de Malawi.

## Referències

* ↑ «Teixidor pardalenc dorsicastany». Cercaterm. TERMCAT, Centre de Terminologia. Rev. 20/02/2022(català)
# Comtat de Randan

El comtat de Randan (des de 1663 ducat de Randan) fou una jurisdicció feudal de França constituïda pel rei el maig de 1566 (registrada el 20 de novembre de 1566) amb la castellania de Randan a la que es van agregar les castellanies i senyories d'Aceuterive, Jussat, Pragoulin i Beaumont, formant un comtat.
La castellania pertanyia a Anna de Polignac casada amb Francesc II de la Rochefoucauld als quals els va heretar el fill Carles, conegut com el comte de Randan, cap de la Lliga i mort en combat el 1562; fou conegut com el comte de Randan i per això la castellania fou erigida en comtat pel seu fill Joan LLuís que va morir el 1590; estava casat amb Isabel de la Rochefoucauld i van tenir una filla, Maria Caterina, casada amb Enric de Bauffremont, marquès de Sennecy. El comtat fou elevat a ducat pairia el 1663 i cedit al net i hereu de Maria Caterina (que va morir el 1677). El net d'aquesta era fill de la seva filla Maria Clara de Bauffremont marquesa de Sennecy casada amb Joan Baptista Gastó I de Foix, comte de Fleix (que havia mort el 1646) i el fill gran d'aquestos dos era Joan Baptista Gastó II de Foix, comte de Gurson i Fleix. Va morir el 1665 i el va heretar el seu germà Enric Francesc de Foix-Candale, comte de Fleix, captal del Buch i marquès de Sennecy, mort el 1714, després del qual la família es va extingir totalment.

## Referències

* Foix Arxivat 2008-07-23 a Wayback Machine.
* La Rochefoucauld
# Temple (Londres)

Temple és un barri del districte de Ciutat de Londres (la City) dins del Gran Londres, Anglaterra (Regne Unit). Es troba als voltants de l'església de Temple. El nom es troba documentat al com a Novum Tumplum, «nou temple».
És un dels principals districtes legals de la capital i un notable centre de la llei anglesa, tant històricament com en l'actualitat. Dos dels quatre Inns of Court, l'Inner Temple i el Middle Temple, es troben aquí. Temple es troba majoritàriament a la City, però una petita part oriental es troba a Westminster.

## Referències

* ↑ Mills, D. «Temple, the». A: Oxford Dictionary of London Place Names. Oxford University Press, 2000. ISBN 9780199566785.
Viccionari
# Col·legi Ignasi Iglesias

El Col·legi Ignasi Iglesias és una obra de Girona inclosa a l'Inventari del Patrimoni Arquitectònic de Catalunya.

## Descripció

El Grup escolar Ignasi Iglésies s'adhereix als postulats del GATCPAC en la seva concepció racionalista global i en el disseny dels elements concrets (finestres de guillotina, mobiliari...). L'edifici està situat a la falda de la muntanya de Muntjuïc i salva el desnivell de terreny amb una planta baixa porxada sobre la qual s'alcen dos pisos.

## Història

L'any 1930 L'ajuntament de Girona adquirí uns terrenys a la muntanya de Montjuïc del mateix any de la Comissió permanent de l'Ajuntament encarrega a l'arquitecte Ricard Giralt i Casadesús el projecte d'un parc-bosc que organitzà el sector sud de les muntanya. Dins d'aquest projecte es construí l'escola amb un pressupost de 193.030pts, més 12.000 destinades al mobiliari dissenyat expressament per l'escola. L'ampliació duta a terme el ha desfigurat parcialment el projecte inicial.

## Referències

* 1 2 «Col·legi Ignasi Iglesias». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* Col·legi Ignasi Iglesias, fitxa del catàleg de l'Ajuntament
# Govern d'Andorra (2023-

El Govern d'Andorra de 2023 està presidit per Xavier Espot Zamora i correspon a la IX legislatura des de l'aprovació de la constitució. El formen ministres principalment de Demòcrates per Andorra i també de Ciutadans Compromesos.

## Composició

Govern d'Andorra de 2023 :
| Composició | 10 membres de Demòcrates per Andorra | 10 membres de Demòcrates per Andorra | 10 membres de Demòcrates per Andorra |
| 1 membre de Ciutadans Compromesos |||
| Ministeri | Titular | Titular | Partit polític |
| Cap de Govern | Xavier Espot Zamora 10 de maig de 2023– | | DA |
| Presidència, Economia, Treball i Habitatge | Conxita Marsol Riart 16 de maig de 2023– | | DA |
| Relacions Institucionals, Educació i Universitats | Ladislau Baró Solà 16 de maig de 2023– | | DA |
| Turisme i Comerç | Jordi Torres Falcó 16 de maig de 2023– | | DA |
| Finances | Ramon Lladós Bernaus 16 de maig de 2023– | | DA |
| Afers Exteriors | Imma Tor Faus 16 de maig de 2023– | | DA |
| Justícia i Interior | Ester Molné Soldevila 16 de maig de 2023– | | DA |
| Territori i Urbanisme | Raül Ferré Bonet 16 de maig de 2023– | | CC |
| Afers Socials i Funció Pública | Trini Marín González 16 de maig de 2023– | | DA |
| Salut | Helena Mas Santuré 16 de maig de 2023– | | DA |
| Medi Ambient, Agricultura i Ramaderia i portaveu del Govern | Guillem Casal Font 16 de maig de 2023– | | DA |
| Cultura, Joventut i Esports | Mònica Bonell Tuset 16 de maig de 2023– | | DA |

## Referències

* ↑ «El cap de govern d'Andorra acorda un gabinet amb onze ministres i manté la paritat». VilaWeb, 15-05-2023.
# A 20th Century Chocolate Cake

A 20th Century Chocolate Cake és una pel·lícula de comèdia canadenca docuficció, dirigida per Lois Siegel i estrenada el 1983. La pel·lícula és protagonitzada per Greg Van Riel i Charles Fisch Jr. com Greg i Charles, dos joves de Mont-real que intenten trobar una realització creativa a la seva vida professional. Greg treballa com a escriptor autònom de periodisme d'interès humà, mentre que el Charles obertament gai accepta una feina com a ballarí en un bar gai.
La pel·lícula va ser una expansió d'un curtmetratge anterior, Recipe to Cook a Clown,que Siegel, Van Riel i Fisch havien fet junts a la dècada de 1970. A causa de les limitacions pressupostàries, la pel·lícula va trigar més de tres anys a fer-se, va passar per una dotzena de directors de fotografia diferents i es va rodar àmpliament en extrems perduts de pel·lícula donada d'altres projectes cinematogràfics.
André Vincelli va rebre nominacions als Genie Awards a la Millor banda sonora original i a la Millor cançó original als 5ns Genie Awards el 1984.

## Referències

* ↑ "A slice of life served with fiction". The Globe and Mail, July 16, 1983.
* ↑ "Lois Siegel's A 20th Century Chocolate Cake". Cinema Canada, July/August 1983.
* 1 2 "The baking of a chocolate cake". Cinema Canada, June 1983.
* ↑ "11 nominations for Chapdelaine in Genie race". The Globe and Mail, February 10, 1984.

## Enllaços externs

* Pel·lícula sencera al web de Siegel Productions
# Allochromis welcommei

Allochromis welcommei és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 10,5 cm de longitud total.

## Hàbitat

Viu en zones de clima tropical.

## Distribució geogràfica

Es troba al llac Victòria.

## Referències

* ↑ «Allochromis welcommei». Catalogue of Life. (anglès)
* ↑ The Taxonomicon (anglès)
* 1 2 3 «Haplochromis welcommei» (en anglès). FishBase. Froese, Rainer; Pauly, Daniel (editors).
* ↑ van Oijen, M.J.P., J. Snoeks, P.H. Skelton, C. Maréchal i G.G. Teugels 1991. Haplochromis. p. 100-184. A J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París. Vol. 4.